JohanHeinsen/ENO huggingface dataset:
Viborger Samler, 1838-10-24
J Hall i Tyrol tildrog sig forleden følgende høist sørgelige Begivenhed: Den 10de Aug. vare alle Gjæstgivergaarde i Hall opfyldte med Zillerdalere og andre lystige Tyroler Bjergboere, der droge til Inspruck til Hyldingen. Endeel af Skytterne fra Sognet Fügen havde søgt Natteqvarteer i Gjæstgivergaarden Jum Baren, og vare hertil blevne anviste en nylig repareret Sidebygning, der endnu var forsynet med Støtter. For at gjøre bedre Plads, tog man uforsigtigviis en Deel af disse Støtter bort, og de livsglade kraftige Landmænd lagde sig nu her til Hvile paa udbredt Straa, ved Siden af hverandre ikke ahnende, at Mange af dem stode i Begreb med at gaae ind til den evige Søvn. Omtrent Kl. 12 1/2 styrtede, under frygteligt Brag, næsten hele denne Bygning, tilligemed en tilstødende, sammen og begrove under deres Ruiner de trygge Sovere, der ikke betids nok toge Flugten. 23 Mennesker, hvoriblandt 16 Skytter, en Dragonvagtmester med Kone og Barn, samt 4 bøhmiske Musicantere, satte derved Livet til, og endnu flere bleve meere eller mindre lemlæstede, Tre Dage derefter drog en lang Sørgeskare bag efter 16 sorte Kister igjennen Halls Gader. De dybt bedrøvede Kammerater stædte paa denne Dag deres endnu for faa Dogn siden muntre Venner, de i Ungdomsfylde kraftige Alpesønner, hvem Døden havde overrasket paa deres Vei til en Glædesfest, til Hvile i Jordens Skjød.
Viborger Samler, 1838-10-24
Fra Bergen skrives under 25de Septbr.: Sildefiskeriet vedvarer fremdeles. Dersom Vinteren ikke begynder for tidligt, eller Østersøen holder sig aaben til Aarets Udgang, vil en betydelig Deel Sild blive udskibet forinden. Qvaliteten er særdeles god, Silden er feed som den bedste flamske. Hvad Fremgangsmaaden med Nedsaltningen angaaer, anvender man nu en Omhyggelighed, som var fremmed for vore Fædre.
Viborger Samler, 1838-10-24
Jndenlandske Efterretninger. Fra München skrives under 8de October: Prinds og Prindsesse Christian af Danmark have, som det synes, meget tilfredse med deres Ophold her, forladt vor Bye og fortsat deres Reise over Augsburg, Ulm o. s. v. Prindsen gav iforgaars endnu en stor Diner, hvortil for Størstedelen berømte Lærde og Kunstnere vare indbudne. Den aandrige Fyrste og hans elskværdige Gemalinde have her efterladt sig et ærefuldt Minde hos Alle, som havde den Lykke at lære dem at kjende.
Viborger Samler, 1838-10-24
Hans Durchlauchtighed Hertugen af Slesvig, Holstein Sønderborg Glücksborg med høie Gemalinde ankom den 15de d. M. over Elben til Altona og aftraadte hos Hs. Exc. Hr. Geh. Conferentsraad og Overpræsident, Grev Blücher-Altona.
Viborger Samler, 1838-10-24
Den Adresse, som i Anledning af den Kongelige Bekjendtgjørelse til de holstenske Provindsialstænder antoges, efterat være bleven discuteret, af Forsamlingen i Jtzehoe med 41 Stemmer mod 2, lyder saaledes: Allerdurchlauchtigste, Stormægtigste, Allernaadigste Konge og Herre.
Viborger Samler, 1838-10-24
Den ifølge deres Kongelige Majestæts Befaling nu for anden Gang forsamlede holstenske Provindsialstænderforsamling iler med, ihukommende sig Deres Majestæts i den almindelige Forordning af 28de Mai 1831 udtalte landsfaderlige Hensigt, gjennem Provindsialstænderne at komme til den tilforladeligste Kundskab om Midlerne til at befordre Jndvaanernes Tarv og Bedste i Hertugdommene og knytte det Baand, end fastere, der forener Deres Majestæts Kongelige Huus med disse, – atter, ligesom ved dens første Forsamling, at udtale Forsikkringen om dens urokkelige Troskab mod og ubegrændsede Hengivenhed for Deres Majestæt og Allerhøistsammes Kongelige Huus.
Viborger Samler, 1838-10-24
Jdet vi først nu, efterat næsten 3 Aar ere forløbne siden den holstenske Stænderforsamlings første Sammenkomst, og over 2 1/2 Aar siden dens Opløsning, atter see os forsamlede, have vi med dyb Bedrøvelse erkjendt de Omstændigheder, som strax i Begyndelsen, lagde sig i Veien for den nøiagtige Opfyldelse af det allerhøieste Tilsagn.
Viborger Samler, 1838-10-24
Ved den os af deres Kongelige Majestæt givne Meddelelse angaaende Resultaterne af vore i Aaret 1836 afgivne Betænkninger, har den i enhver Holstener levende, faste Overbeviisning om deres Majestæts i Sandhed landsfaderlige Følelser, som stedse kun have Deres troe Undersaatters Vel til Diemeed, maattet blive forstærket. Forsamlingen erkjender med levende Taknemmelighed, at dens Andragender angaaende de den ved Deres Majestæts Commissarius forelagte Lovudkast i flere Henseender ere blevne paaagtede. Er dette tildeels ikke skeet i et saadant Omfang, at vi tør love os de forønskede Virkninger deraf, have vi navnligen saa meget desto smerteligere følt Udstedelsen af den i dens nuværende Form af os eenstemmig fraraadte Forandring angaaende Søindrulleringsvæsenet, jo skadeligere Jndtryk dette Udfald af vort, efter den samvittighedsfuldeste Overveielse meddeelte Raad har gjort – saa overlade vi os dog til Haabet om, at de Omstændigheder og Hindringer, der for Tiden endnu modsætte sig en større Virksomhed af Provindsialstænderne og kunde foranledige Udstedelsen af hine Forordninger, mere og mere, i Overeensstemmelse med Deres troe Undersaatters Ønsker, maae blive ryddede tilside.
Viborger Samler, 1838-10-24
Den holstenske Stænderforsamling har taknemligen bemærket, at der i flere Henseender er blevet taget Hensyn til dens Andragender angaaende de ogsaa nu til dens Overveielse og Afgjørelse forelagte Lovudkast, at der desuden allernaadigst er blevet forsikkret den, at der ogsaa fremdeles vil blive taget Hensyn til flere af dens Andragender. Kunne vi endikke, ifølge Deres Kongl. Majestæts Commissarii, Meddelelser vente Afgjørelsen af netop de vigtigste af hine Andragender, medens vi i Aar ere forsamlede, havde vi endog haabet, at Undersaatternes billige Ønsker i denne Henseende fuldstændigen vilde blive opfyldte, saa gjennemtrænges vi dog af særdeles Taknemlighed over, at Deres Kongelige Majestæt har ladet Forsamlingen forelægges et Lovudkast angaaende Klagerne over de Kongelige Administrativ Collegier. En paa vor Betænkning grundet Lovbestemmelse om denne Gjenstand vil, som vi haabe, hæve de for Deres Majestæts troe Undersaatter skadelige Følger af Foreningen af Administrations- og Justitsvæsenet i de høieste Collegier.
Viborger Samler, 1838-10-24
Vi tør nu tillidsfuldt snarest muligt imodesee Opfyldelsen af den Allerhøieste Befaling om Paaskyndelsen af de Forberedelser, som endnu maatte være nødvendige for at afgjøre Uenigheden om de bestridte Bankrenter for de augustenborgske og slesvig-holstenske Fideicommisgodser.
Viborger Samler, 1838-10-24
Vi have med Bestyrtelse erfaret, at de vigtige Stridspunkter mellem Finantserne og Nationalbanken allerede ere afgjorte paa en Maade, der synes at lægge nye Byrder til de umaadelige Tab, som Hertugdømmet led ved Nationalbankens Oprettelse og den derved bevirkede Forbedring af Kongerigets Pengevæsen. Paa vort Spørgsmaal have vi erfaret, at deres Kongelige Majestæts Commissarius for Tiden ikke er bemyndiget til at meddele de fornødne Oplysninger i saa Henseende. Vi maae derfor udtale vor Overbeviisning om, at det vil behage Deres Majestæt at befale, at den i saa Henseende fornødne Oplysning snarest muligt skal forelægges Hertugdømmets for Tiden forsamlede Stænder.
Viborger Samler, 1838-10-24
Den i den Kongelige Meddelelse udtalte Allerhøieste Villie, at deres Majestæts troe Undersaatter skulle erholde Kundskab om Finantsernes Tilstand, og at en hensigtsvarende Offentlighed i Statens Finantsvæsen. skal finde Sted, borger os for, at deres Majestæt vil skjænke denne Green af Statsforvaltningen Deres særdeles Opmærksomhed. Det os givne allernaadigste Tilsagn om, at Uvarbeidelsen af en Finantsplan, vil blive tagen i Betænkning med stadigt Hensyn til Provindsialstændernes bemærkninger, er os et nyt Beviis paa Deres Kongelige Majestæts overalt erkjendte Landsfaderlige Hensigter. Men jo mindre vi ter fordølge, at de bekjendtgjorte Finantsoversigter paa ingen Maade synes tilbørligen at svare til den udtalte Allerhøieste Hensigt, at det os givne Tilsagn, er knyttet til Betingelser, der for en lang ubestemt Tid udsætte Opfyldelsen af Deres Kongelige Majestæts troe Undersaatters ivrige og ved Nødvendigheden fremkaldte Ønske, og give Anledning til grundet Frygt, desto trøstigere tør vi haabe, at de Andragender, vi muligen fremdeles tillade os i denne Henseende, ville blive nærmere paaagtede af Deres Kongelige Majestæt. Maae vi end beklage, at Deres Majestæt af almindelige Statshensyn, der ere blevne os ubekjendte, ikke har kunnet gaae ind paa vort Andragende om Ophævelse af Beregningen efter Rigsbankpenge, saa erkjende vi dog med ærbødig Taknemlighed, at Deres Kongelige Majestæt har behaget at befale, at de Uleiligheder, der opstaae af denne Beregningsmaade for Undersaatterne i Hertugdømmet, skulle undersøges og raades Bod paa Glade og tillidsfulde imodesee vi den snarest mulige Tilendebringelse af den befalede Undersøgelse og den i den Anledning forbeholdte nærmere Allerhøieste Resolution. Have end desværre Hensyn til Statens Finantsers nærværende Tilstand ikke kunne tilstede, at vort Andragende om Ophævelsen af det fordærvelige Tallotteri for Tiden toges til Følge, tør vi dog nære den Overbeviisning, at Landets eenstemmige, ivrige Ønsker i denne Henseende fremdeles ville værdiges Deres Kongl. Majestæts omhyggelige Opmærksomhed, og, saasnart Omstændighederne maatte tillade det, gaae i Opfyldelse. Med uforandrede Følelser og den samme Loyalitet, vil Holsteneren stedse see op til sin Fyrste og tillidsfuldt vente, at de Jnstitutioner, som Deres Majestæt skjænkede Landet, idet De den 28de Mai erklærede, at Provindsialstænderne for Hertugdømmene Slesvig, og Holsten først og fremmest skulde indføres, ville virke og udvikle sig til det Maal, som Deres ophøiede Villie satte dem til Landets Gavn og Lykke, til befæstelsen af Baandet mellem Fyrste og Folk. Maatte Deres Kongelige Majestæt behage, naadigst at modtage denne Adresse, som den nu aabnede Stænderforsamling nedlægger for den Kongelige Thrones Fod, og tillade os at forsikkre, at ogsaa ved vore nu forestaaende Raadslagninger kun Pligt imod Konge og Fædreland skal være Ledestjernen i vore Forhandlinger. Jtzehoe, den 2den October 1838. Deres Kongelige Majestæts allerunderdanigste, troe og lydige Provindsialstænder forsamling for Hertugdømmet Holsteen. Wiese, Balemann, Referent. Præsident.
Viborger Samler, 1838-10-24
Den 20de October celebrerede Hr. Etatsraad og og Prof. Hornemann sit 50aarige Studenterjubilæum.
Viborger Samler, 1838-10-24
J Berlings Avis No. 249 læses følgende mærkelige Bekjendtgjørelse af Adresseavisen: "Jfølge Reqvisition fra den kongelige Direction for Almue og Borgerskolevæsenet i Kjøbenhavn i Skrivelse til mig af 21de forrige Maaned, grundet paa det kongelige danske Cancellies Resolution af 24de April dette Aar, om at foranstalte Jnstitutbestyrer Peter v. Westens Skole, som hidtil har været paa Vestergade No. 49, lukket m.v., ere Eleverne ved Politiet blevne bortviste fra Skolen, hvilket, saavelsom at v. Westen har tabt sin Ret til Skolehold, herved ifølge ovennævnte Directions Forlangende offentligen bekjendtgjøres til Efterretning for alle Vedkommende." Kjøbenhavns Politikammer, den 16de October 1838. Bræstrup.
Viborger Samler, 1838-10-24
Da vi ikke kjende den citerede Resolution af det kongl. Cancellie, kunne vi ei heller bedømme, hvorfor der er hengaaet et halvt Aar imellem hiin Resolution og denne den kongl. Skoledirections Foranstaltning.
Viborger Samler, 1838-10-24
Kjøbenhavnsposten", meddeler efter "Sjællandsposten Arresteringen af en Enke, Datter af en Fæster af den i Nærheden af Holbek liggende Hagested Mølle; hun har forgivet sine tvende Ægtemænd den ene efter den anden ved i deres Sygdom at blande Arfenik, som hun paa en lovstridig Maade havde erholdt hos en Dyrlæge, i deres Medicin. Sidstafvigte Michelsdag befandt Giftblandersken sig ved et Gilde paa Landet, hvor nogle Bønderkarle afsang en Vise der gjaldt de tre i Kallundborg heftede Mordere, der havde ihielslaaet Bommanden. Ordene i denne Vise vakte hendes Samvittighed, og hun angav sig selv paa Stedet. Senere gienkaldte hun vel denne Tilstaaelse, som afgiven i Vanvid; men dengang var den retlige Undersøgelse allerede indledet. J psycogisk Henseende fortjener det at bemærkes, at denne Giftblanderske, der som det synes med roligt Overlæg var i Stand til at begaae tvende qvalificerede Mord paa sine Ægtefæller, er bekjendt i den Egn, hvor hun levede med sin 70aarige Moder og Barnet af andet Ægteskab, som et godt Menneske, der gjerne hialp Andre og overhovedet førte en aldeles ustraffelig Vandel, der sikkrede hende for enhver Mistanke, selv da hun, som i den senere Tid skal have været Tilfældet, ofte ængstedes af og yttrede Samvittighedsnag. - Hun er 40 Aar gammel.
Viborger Samler, 1838-10-24
Af "Helsingørs Avis" erfare vi, at der ved den af Generalpostdirectionen indrettede Diligencefart mellem Kjøbenhavn og Helsingør i Aarets 3de første Qvartaler ere befordrede ialt 4,062 Reisende, eller i Gjennemsnit daglig 17 til 18. Naar vi nu hertil føie de ikke Faa, som reise med Extrabefordring, Leiligheder og især med Dampskibe, saa see vi, hvor betydeligt Antallet er af Reisende mellem Kjøbenhavn og Helsingør; og vi kunne derfor ikke angive os Grunden til, hvorfor Generalpostdirectionen, der ellers ved enhver Leilighed gjør saa meget for Befordringen, og der i denne Henseende søger at opfylde enhver billig Fordring, hvorfor den ikke, trods de mange Opfordringer dertil, har udstrakt denne Diligencefart ogsaa til Søndagen. Det er fra Løverdag Eftermiddag til Søndag Aften, at Færdselen mellem hine to Byer i Almindelighed er stærkest, og det var derfor vistnok ønskeligst, hvis der Løverdag og Søndag Aften kunde afgaae en beqvem Befordring herfra til Helsingør og vice versat: men skulde der være nogen Hindring derfor, hvilket vi dog ikke kunne antage, da maatte Befordringen skee to Gange om Søndagen, Morgen og Aften.
Viborger Samler, 1838-10-24
Ledige Embeder. Branddirecteur-Embedet i Aalborg Amt. Gagen 500 Rbd.;Et Consumtions-Controlleur-Embede ved S. aarlig.
Viborger Samler, 1838-10-24
Portene i Kjøbenhavn. – Amtsforvalter-Embedet for Aalborg Amtstuedistrict. For Oppebørselerne stilles Sikkerhed ved et Depositum af 8000 Rbd. Sølv i 4 pCt. Rente bærende Kongelige Obligationer.
Viborger Samler, 1838-10-24
Befordringer og Afgang. Under det danske Cancellie: Den 9de October er Cand. theol. og Adjunct ved Cathedralskolen i Roeskilde, F. A. Hansen, beskikket til Sognepræst for Østerhornum Meenighed og Restrup Capel i Viborg Stift; den 13de October, Legationssecretair ved det Kongelige Gesandtskab i Berlin, Kammerjunker F. C. W. v. Løvenørn, Ridder af Dannebrogen, udnævnt til Geheimelegationsraad; Sognepræst for Marie Magdalene og Koed Menigheder under Aarhuus Stift, J. Lund, beskikket til Sognepræst for Stauning Menighed under Ribe Stift; forhenværende Missionair, i Grønland, J. C. W. Funch, til Sognepræst for Thostrup og Roum Menigheder under Viborg Stift; Sognepræst for Brande Menighed under Ribe Stift, N. B. Lund, til Sognepræst for Østertørslev Menighed i Aarhuus Stift; ordineret Catechet og første Lærer ved Borgerskolen i Frederikshavn, J N. Garde, til Sognepræst for Helligsøe og Gjet trup Menigheder under Aalborg Stift; Cand. theol. C. W. Jeger, til Sognepræst for Wedersøe M. under Ribe Stift.
Viborger Samler, 1838-10-24
Under det Slesvig-Holsteen-Lauenborgske Cancellie: Under 9de October er hidtilværende Contoirchef ved den Slesvig Holsteenske Regjering, Cancelliesecretair C. O. W. Bong=Schmidt, udnævnt til Politimester, Byskriver, Auctionsforvalter og Byfoged samt Raadmand i Eckernførde.
Viborger Samler, 1838-10-24
(Børs-Coursen, af 19de October, er uforandret.)(Børs-Coursen, af 19de October, er uforandret.)
Viborger Samler, 1838-10-24
AVERTISSEMENTS. Da det herværende tydske Livsforsikrings-Selskabs Agent for Viborg, Hr. Rasmus Poulsen Dous, den 25de Juni d. A. ved Døden er afgaaet, og Agenturen derved bleven ledig saa undlader jeg ikke at underrette det viborgske Publicuom, at Hr. Kjøbmand J. C. Theilgaard har overtaget nævnte Agentur, og anmodes derfor det ærede Publicum om at henvende sig til ham med alle mulige Andragender og Forespørgsler, og stedse at vedligeholde den dette Societet hidtil skjænkede Tillid. Lübeck, den 9de October 1838. C. W. Vermehren, General=Agent for det tydLivsforsikrings-Selskab ab.
Viborger Samler, 1838-10-24
Efterat der i den den 9de Juli d. A. stedfundne Generalforsamling af Dhrr. Actionairer i det tydske LivsforsikringsSelskab i Lübeck, er aflagt Beretning og Regnskab for dets 9de Forretningsaar, fra 1ste Januar til ult. Decbr. 1837, hvilket Regnskab iforveien, som Statuterne foreskrive, har været underkastet en streng Revision – opsætter jeg ikke at underrette det herværende Publicum om at trykte Exemplarer af hiin Beretning og den nævnte Afregning samt Societetets Plan for indeværende Aar kunne uden Betaling erholdes hos Undertegnede, ligesom ogsaa Formularer til de Attester, der blive at udstæde ved muligt ønskede Forsikringer. Alle Forsikrede nyde Portofrihed. Den Dividende, som hvert 7de Aar kommer de paa Livstid forsikrede tilgode, bliver enten fraregnet i de betalende Præmier, eller tilført Policerne, som et uforrenteligt Tillæg til Capitalen, ganske efter de Forsikredes Vilkaar.
Viborger Samler, 1838-10-24
Hvo der sammenligner det ovennævnte Regnskab med tidligere Aars, vil deraf erfare Selskabets blomstrende Tilstand, og jeg skal her kun fremhæve, at, naar der ved Udgangen af Decbr. 1835, efter Forløb af den første 7-aarige Virksomhed, er af Reserve=Contoen til Beløb Courantmk. 53,026, 4 s. kommen den Summa Courantmk. 51,000 til Fordeling, saa er for de paa Livstid Forsikrede en langt betydeligere Sum til Fordeling at vente ved Udgangen af 1842, da Afregningerne indtil ult. Decbr. 1837 vise, at Reserve=Contoen i de sidste 2 Aar allerede igjen er opvoxet til Courantmk. 37,432, 1 s. 3 Pd.
Viborger Samler, 1838-10-24
Da dette almeennyttige Jnstitut overtager Forsikringer for Civil- og Militairpersoner, for Opholdet i fremmede Lande og for Dem, der reise tilsøes gjensidige Forsikringer for 2de Forbundnes Liv, ligesom til Fordeel for en bestemt anden Person, til Udstyr for Børn, Livrenter og ubetalte Livrenter, Enkepensioner og Børnerenter; saa fremstaaer i Henseende til Dividenden en destostørre Fordeel for de paa Livstid Forsikrede, da Gevinsten af alle disse Forretninger alene tilflyder Dem og Actionairerne. Maatte disse Antydninger foranledige det ærede Publicum til meere og meere at interessere sig for Livsforsikrings-Jnstitutets velgjørende Virksomhed.
Viborger Samler, 1838-10-24
Enhver forønsket videre Oplysning er Undertegnede stedse beredt til at meddeele. Viborg, den 23de October 1838. J. C. Theilgaard, gent for det tydste Livsforsikrings-Selskal.
Viborger Samler, 1838-10-24
Hos Undertegnede kan i Morgen (Markedsdag) saavel i Huset som udenfor Huset bekommes varme Po steier, hvilket ogsaa bliver Tilfældet hver Søndag Kl. 10. Viborg, den 24de October 1838. Høyer.
Viborger Samler, 1838-10-24
Chocolade, udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade=Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. 24, hos Hr. P. F. Nyboe i Ringkjøbing. K. L. Damgaard i Skive. - A. Andrup i Lemvig.
Viborger Samler, 1838-10-24
Bekjendtgjørelse fra den Kongelige Direction for Qvarantaine-Foranstaltningerne. De Lande, Steder og Øer, som efter de sidste til Directionen indkomne officielle Beretninger indtil videre ansees for pestagtig smittede, ere, a) Charlestown i Syd=Carolina. b) Tripolis. c) Alexandria. d) Damiette, c) Constantinopel. f) Tunis. 2) Marocco. b) Smyrna, i) Øen Candia. For mistænkte Havne og Steder ansees indtil videre: a) Alle tyrkiske og græske Havne, med Undtagelse af de som smittede foranførte. b) Det africanske Barbaries øvrige Havne og Steder. c) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine, saafremt de foruden Sundhedopas medbringe behørige, af Vedkommende under Embedsauthoritet udstædte, Sundhedsattester. d) De nordamerikanske Havne, Dog fritages de fra disse Havne ankommende Skibe for Qvarantaine, saafremt de foruden Sundhedspas ere forsynede med behørige Sundhedsattester fra de derværende Kongelige danske Consuler eller disses Vice-Consuler. Alle andre Havne og Øer, i og udenfor Europa, blive at ansee som umistænkte. Kjøbenhavn, i den Kongelige Direction for Qvarantaine-Foranstaltningerne, den 12te October 1838. H. Holsten. Thonning. Steinmann. Bræstrup. Skibsted, Dahl, const.
Viborger Samler, 1838-10-24
En duelig og skikkelig Veirmøller-Svend, som kan fremvise gode Anbefalinger, og tillige kan paatage sig at vedligeholde Værket, kan faae Condition strax eller til 1ste Januar 1839 paa Eskjer Mølle i Salling.
Viborger Samler, 1838-10-24
Ved Proclama af Dags Dato, som snarest muligt vil blive læst for vedkommende Retter ere Creditorerne i afdøde Jndsidderske Kirstine Sørensdatter eller Dogns Boe af Gravlev Mark, Gravlev Sogn, Hornum Herred, Aalborg Amt, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Hvikket herved endvidere bekjendtgjøres. Nibe, den 11te Obtober 1838. Lynge.
Viborger Samler, 1838-10-27
No. 136. 66 Aargang. alene privilegerede Kongelig allernaadigst Seiler. Viborger Danmark og Hertugdømmene. Forsendes med Brevposten i 27 October 1838. Løverdagen den Pigere a T. Nerenst. - Udgives fra det Donotiske Offen
Viborger Samler, 1838-10-27
Udenlandske Efterretninger. Rusland. Den 9de Octbr. var den russiske Keiserfamilie lykkelig ankommen til St. Petersborg, som i den Anledning om Aftenen var lillumineret.
Viborger Samler, 1838-10-27
Fra Bessarabien meldes, at de krigerske Rustninger der i Egnen bestandig vedvarede, og Tropperne trak sig stedse nærmere til den sydlige Grændse. 100,000 Mand af alle Vaabenarter stode allerede færdige til paa første Vink at rykke frem. Et betydeligt Antal donske Cosakker var ogsaa sat paa Krigsfod. – Den 20de Septbr. er en Flaade, bestaaende af 3 Linieskibe, 5 Fregatter og 7 andre mindre Skibe, løbet ud fra Sebastopol, som havde vakt almindelig Opmærksomhed, da Jngen vidste Noget om dens Bestemmelse, hvilken Nogle antoge at være Cirkassien, Andre derimod formeente at være Trapezunt, hvorfra Tscherkasserne bestandig have erholdt Munition og Understøttelse, hvor Man meente, at Russerne nu vilde gribe Leiligheden til at sætte sig fast, ligesom Englænderne have taget Abushir i Besiddelse.
Viborger Samler, 1838-10-27
Feldtmarschal Fyrst Paskewitsch var efter Sigende kaldet til Petersborg til Keiseren og Man imødeseer der daglig nu efter dennes Hjemkomst vigtige Begivenheder.
Viborger Samler, 1838-10-27
Orienten. Fra Constantinopel meldes under 27de Septbr.: Efterretninger fra Tauris af 10de Septbr. melde, at Man der ved en til det engelske Gesandtskab om Aftenen ankommen Coureer havde modtaget den vigtige Efterretning, at Schaken af Persien havde antaget det brittiske Ultimatum, og yttret det Ønske, at det engelske Gesandtskab snarest muligt maatte vende tilbage til Teheran. Man ventede imidlertid med Utaalmodighed nærmere Bekræftelse herpaa. Til Bujukdere var den 25de Septbr. ankommen fra Vicekongen af Ægypten 18 Millioner tyrkiske Pjastre, tildeels Forudbetaling paa hans Tribut for det løbende Aar, hvilket havde vakt almindelig Glæde i Constantinopel, da Man deraf drog den Slutning, at Man i det mindste for det Første ingen Krig behøvede at frygte for med ham. Coursen havde ogsaa i den Anledning mærkelig bedret sig.